ai4bharat/Pralekha huggingface dataset:
بھارت کا مسابقتی کمیشن
سی سی آئی نے کلوور انٹر میڈیٹ سیکنڈ انویسٹ منٹ  کے ذریعہ پیرامل فارما لمیٹیڈ  کے جاری کئے گئے اور پیڈا پ ایکویٹی شیئر سرمایہ کے بیس فی صد حصے کے حصول سے متعلق مجوزہ کام کو منظوری دی
نئی دہلی،12ستمبر 2020/ کمپٹیشن کمیشن آف انڈیا  نے سی اے انٹر میڈیٹ سیکنڈ انویسٹ منٹ  کے ذریعہ پیرامل فارما لمیٹیڈ  کے جاری کئے گئے اور پیڈ اپ ایکویٹی شیئر سرمایہ کے 20 فی صد حصہ کے حصول سے متعلق مجوزہ امتزاج کو منظوری دے دی ہے۔
مجوزہ امتزاج  پیرا مل انٹرپرائزیس لمیٹیڈ  کے ذریعہ پی ای ایل یعنی فارما کمپنی کی مکمل ملکیت والے معاون کمپنی کو گلوبل فارماسیوٹکل بزنس کی منتقلی اور اس کے بعد کیوری کے ذریعہ فارما کمپنی کی جاری کی گئی اور پیڈ اپ سرمایہ پونجی بیس فی صد حصہ کے حصول مجوزہ امتزاج سےمتعلق ہے۔ کیوری ایک خصوصی کے حصول کی کمپنی ہے ، جو کارلائل انک  کے معاونین کے ذریعہ مشورہ دیئے گئے سرمایہ پالیسیوں کی ملکیت میں ہے اور ان کے تحت کنٹرول میں ہے۔
کارلائل گروپ ایک عالمی متبادل اثاثہ منیجر ہے، جو چار سرمایہ کاورں میں عالمی سطح پر سرمایہ کے لئے ڈسپلنس کا استعما ل کرتا ہے کارپورٹ نجی اکیویٹی  کے لئے سرمایہ،  ریئل اثاثہ ڈھانچہ ،  گلوبل کریڈٹ  حاصل کرنے سے متعلق قرض اور اسٹرکچر کریڈٹ، موقع کے مطابق ، توانائی قرض اور بحران کے وقت قرض یعنی ڈسٹریڈ کریڈٹ)، اور  حل یعنی سلیوشن 
فارماکمپنی پی ایل ای کی مکمل ملکیت والے اکائی ہے جو مجوزہ امتزاج کے حصے کے طور پر پی ای ایل کی منتقلی نظام کو رکھے گے اور پی ای ایل کے فارماسیوٹیکل کاروبار کا حصول کرے گی، جس نے کانکٹریٹ کے فروغ اور مینوفیکچرنگ تنظیم  اور صارف ہیلتھ کیئر ڈویژن  سیگمنٹ کے ساتھ ہی کچھ پی ای ایل تنظیموں میں ایکوٹی حصہ بھی شامل ہیں۔
م ن۔ ش ت ۔ ج
Uno-5321
(Visitor Counter : 139
بھارتی چناؤ کمیشن
ہندوستان کے الیکشن کمشنر، جناب ارون گوئل صدارتی انتخابات 2023 کا مشاہدہ کرنے کے لیے مالدیپ کا دورہ کر رہے ہیں
مالدیپ کے الیکشن کمیشن کی دعوت پر الیکشن کمشنر جناب ارون گوئل مالدیپ میں صدارتی انتخابات 2023 کے انعقاد کا مشاہدہ کرنے کے لیے تین رکنی وفد کی قیادت کر رہے ہیں۔ انتخابات کا پہلا مرحلہ 9 ستمبر 2023 کو ہوا تھا۔ آٹھ امیدوار میدان میں ہیں۔ یہ انتخابات مالدیپ کے آئین، 2008، الیکشن  ایکٹ، 2008، صدارتی انتخابات ایکٹ، 2008 اور صدارتی انتخابات کے قواعد و ضوابط، 2008 کے مطابق منعقد ہوئے۔
مالدیپ کے انتخابی قوانین کے تحت صدر کو پانچ سال کی مدت کے لیے براہ راست عوام اور خفیہ حق رائے دہی کے ذریعے منتخب کیا جاتا ہے۔ صدر کے انتخاب کے لیے ووٹنگ کا نظام ایک براہِ راست انتخاب ہے جس میں اکثریتی ووٹ کے ذریعے ممبران کا انتخاب کیا جاتا ہے۔ جیتنے والے امیدوار کو ایک یا ایک سے زیادہ راؤنڈ میں ڈلنے والے ووٹ میں سے کل ووٹوں کا کم از کم 50 فیصد حاصل کرنا ہوتا ہے۔ مالدیپ کا الیکشن کمیشن چیئرمین، وائس چیئرمین اور تین دیگر کمشنروں پر مشتمل ہے۔ صدارتی انتخاب کے لیے اہل ووٹرز کی تعداد 2,82,395 ہے  ہے۔ یہاں 574 بیلٹ باکس  ہیں اور ایک بیلٹ باکس میں زیادہ سے زیادہ 850 ووٹرز رجسٹرڈ ہیں۔ ان بکسوں میں سے 8 بیرون ملک مقیم مالدیپ کے شہریوں کے لیے بنائے گئے ہیں۔
الیکشن کمشنر جناب ارون گوئل کی قیادت میں وفد میں جناب اجے بھدو، ڈپٹی الیکشن کمشنر اور جناب پرمود کمار شرما، پرنسپل سکریٹری شامل تھے۔ وفد نے مالے اور ہلہوملے میں واقع 22 پولنگ بوتھوں کا دورہ کیا اور پولنگ کے عمل، نظام اور ووٹر کے رجسٹریشن اور شناخت، پولنگ کے لیے بوتھ کے انتظامات کا مشاہدہ کیا نیز مالدیپ کے الیکشن کمیشن کی طرف سے کیے گئے بہت سے اقدامات کا ذکر کیا۔ دیگر ممالک اور تنظیموں کے بین الاقوامی مبصرین نے بھی انتخابی مشاہدے کے پروگرام میں حصہ لیا۔
ووٹوں کی گنتی اسی دن یعنی 9 ستمبر 2023 کو ہوئی اور نتیجہ کے مطابق کوئی بھی امیدوار 50 فیصد سے زیادہ ووٹ حاصل نہیں کر سکا۔ ان کے انتخابی قوانین کے مطابق، 30 ستمبر 2023 کو انتخابات کا دوسرا مرحلہ ہوگا جس کا مقابلہ صرف ان دو امیدواروں کے درمیان ہوگا جو پہلے الیکشن میں سب سے زیادہ ووٹ حاصل کرنے والے ہوں۔
وزارت دفاع
بھارتی بحریہ کی - رائل اینفیلڈ موٹر سائیکلنگ مہم آزادی کا امرت مہوتسو کی یاد میں پورے شمال مشرقی بھارت کا دورہ کرے گی
24 دن | 15 موٹر سائیکلیں | 7 ریاستیں | 3500 کلومیٹر مہم جوئی کا مقصد بحریہ کے بارے میں بیداری بڑھانا، بھارت کی شمال مشرقی ریاستوں میں سیاحت، کھیل اور مہم جوئی کی سرگرمیوں کو فروغ دینا ہے۔
نئی دہلی،25نومبر، 2022/ بھارتی بحریہ کی موٹر بائیک ٹیم، 'دی سی رائیڈرز، رائل اینفیلڈ کے ساتھ شراکت میں، جو دنیا کی سب سے پرانی موٹرسائیکل برانڈ ہے اور 1901 سے موٹر سائیکلیں بنا رہی ہے ، 'آزادی کا امرت مہوتسو جشن' کے ایک حصے کے طور پر، آزادی کے 75ویں سال کی یاد میں ایک 25 نومبر سے 14 دسمبر تک شمال مشرقی بھارت کی ساتوں ریاستوں کا دورہ کرے گی۔
اس مہم کو گوہاٹی میں ساؤتھ پوائنٹ اسکول سے بحریہ کے سربراہ ایڈمیرل آر ہری کمار نے ویڈیو کانفرنس کے ذریعے جھنڈی دکھا کر روانہ کیا۔ پندرہ سی رائیڈرز، 350 سی سی والی رائل اینفیلڈ میٹیور موٹر سائیکل پر سات شمال مشرقی بھارت کی ریاستوں میں 24 دن کے اندر 3500 کلو میٹر کا فاصلہ طے کرنے کے لیے اپنے سفر پر روانہ ہوئے۔
یہ مہم دو مرحلوں میں ہوگی اور شمال مشرقی بھارت کی سات ریاستوں میں کچھ مشکل ترین اور انتہائی خطرناک راستوں سے گزرے گی۔ موٹر سائیکل سوار بھارت- بنگلہ دیش کی سرحد سے گزرتے ہوئے، تاریخی اوناکوٹی مجسمے، کیبل لامجاؤ نیشنل پارک سے گزرے گی جو دنیا میں واحد تیرتا ہوا نیشنل پارک ہے ۔ یہ ٹیم مشہور ہارن بل فیسٹیول کا بھی مشاہدہ کرے گی۔ یہ مہم راجدھانی شہروں گوہاٹی، شیلانگ، ائیزال ، امپھال، کوہیما سے گزرے گی اور اونچائی والی سیلا اور بوملا دروں سے بھی گزرے گی۔
مہم کے دوران، کیپٹن سومیت پوری کی قیادت میں دا سی رائدرز کی ٹیم مختلف اسکولوں میں طلباء کے ساتھ بات چیت کرے گی اور انہیں بھارتی بحریہ کے بارے میں آگاہ کرتے ہوئے مہم جوئی کے جذبے سے متعارف کرائے گی۔ اس منفرد شراکت داری کا مقصد نوجوانوں کو مسلح افواج میں شامل ہونے کی ترغیب دینا ہے اور یہ 15 دسمبر 22 کو گوہاٹی میں اختتام پذیر ہوگی۔
گزشتہ برسوں میں، رائل اینفیلڈ نے بھارتی مسلح افواج کے سفر میں اہم کردار ادا کیا ہے اور یہ مہم اس اشتراک کو مزید مستحکم کرنے کی جانب ایک اور قدم ہوگا۔
۔۔۔
ش ح ۔ و ا۔ ع ا ۔
U – 12948
(Visitor Counter : 89
وزارت دفاع
ہندوستانی فضائیہ کوپہلا اپاچی ہیلی کاپٹرسونپا گیا
نئی دہلی،11 مئی امریکہ کے اریزونا میں واقع بوئنگ پروڈکشن فسیلیٹی میں 10 مئی 2019 کو پہلا اے ایچ -64 ای  اپاچی گارڈین ہیلی کاپٹر باضابطہ طور پر ہندوستانی فضائیہ کوسونپا گیا۔ ایئر مارشل اے ایس بٹولا نے ہندوستانی فضائیہ کی نمائندگی کی اور بوئنگ پروڈکشن فسیلیٹی میں منعقدہ ایک تقریب میں پہلا اپاچی قبول کیا۔ اس موقع پر امریکی حکومت کے نمائندے بھی موجود تھے۔
ہندوستانی فضائیہ نے امریکی حکومت اور میسرز بوئنگ لمیٹیڈ کے ساتھ ستمبر 2015 میں 22 اپاچی ہیلی کاپٹر کے لیے ایک معاہدہ پر دستخط کیا تھا۔ ان ہیلی کاپٹروں کا پہلا دستہ رواں سال جولائی تک ہندوستان پہنچنے کی توقع ہے۔ فی الحال اس ہیلی کاپٹر کیلئے منتخب کئے گئے ایئر اور گراؤنڈ عملوں کی ٹریننگ امریکی فوج کے الاوبامہ فوجی اڈے پر ہورہی ہے۔ یہ عملے ہندوستانی فضائیہ میں اپاچی دستے کے آپریشنل کرنے کی قیادت کریں گے۔
اے ایچ -64 ای  اپاچی گارڈین ہیلی کاپٹرکا حصول ہندوستانی فضائیہ کے ہیلی کاپٹروں کے دستوں کی جدیدکاری کی جانب ایک اہم قدم ہے۔ مستقبل میں ہندوستانی فضائیہ کی ضرورتوں کو دھیان میں رکھ کر اس ہیلی کاپٹر کو تیار کیا گیا ہے ۔ یہ ہیلی کاپٹر پہاڑی علاقوں میں بھی اپنی کارکردگی انجام دینے کی بھرپور صلاحیت رکھتا ہے۔ اس ہیلی کاپٹر میں بالکل درست نشانہ لگا کر حملے کرنے کی بھرپور صلاحیت ہے اور زمینی خطرات کے ساتھ ساتھ فضا میں بھی دشمنوں کو مقابلہ کر سکتا ہے۔اس ہیلی کاپٹر میں ڈاٹا نیٹ ورکنگ کے ذریعہ اسلحہ کے نظام کے بارے میں میدان جنگ کی تصویر لینے اوراسے منتقل کرنے کی بھی صلاحیت ہے۔ یہ ہیلی کاپٹر ہندوستانی پیدل فوج کی مستقبل میں کسی بھی مشترکہ کاروائی میں اہم کردار ادا کرے گا۔
۔ ۔ ۔ ۔ ۔ ۔ ۔ ۔ ۔
U-2092
(Visitor Counter : 64
کیمیکلز اور فرٹیلائزر کی وزارت
سی آئی پی ای ٹی کا نام بدل کر سینٹرل انسٹی ٹیوٹ آف پٹروکیمکلس انجینئرنگ اینڈ ٹیکنالوجی رکھا گیا
سی آئی پی ای ٹی مکمل پٹروکیمیکل شعبے کی نمو کے لیے کلی توجہ کے ساتھ کام کرسکے گا:گوڑا
کیمیاوی اشیا اور کیمیاوی کھادوں کی وزارت، حکومت ہند کے تحت مقتدر قومی ادارے سینٹرل انسٹی ٹیوٹ آف پلاسٹکس انجینئرنگس اینڈ ٹیکنالوجی  کو از سر نو نام دیتے ہوئے اب اس کا نام سینٹرل انسٹی ٹیوٹ آف پٹروکیمکلس انجینئرنگ اینڈ ٹیکنالوجی  کردیا گیا ہے۔
نام کی یہ تبدیلی تمل ناڈو سوساٹیز رجسٹریشن ایکٹ 1975 کے تحت عمل میں آئی ہے۔
کیمیاوی اشیا اور کیمیاوی کھادوں کے وزیر ڈی وی سدانندگوڑا نے کہا ہے کہ اب سی آئی پی ای ٹی اپنے آپ کو کلی طور پر مکمل پٹروکیمیکل شعبے کی نمو کے لیے وقف کرنے کے لائق پوزیشن میں آسکے گا اور اس کے ساتھ ہی تعلیمی، ہنرمندی، ٹیکنالوجی امداد اور تحقیق کے شعبوں پر بھی خصوصی توجہ مرکوز کرسکے گا۔
سی آئی پی ای ٹی کے بنیادی مقاصد میں یہ بات شامل رہی ہے کہ یہ ادارہ تعلیم اور تحقیق کے مشترکہ پروگرام چلانے کے علاوہ اپنی کوششوں کے توسط سے پلاسٹک کی صنعت کی نمو میں بھی اپنا تعاون دیتا آیا ہے۔ اس ادارے نے برسہا برس سے اپنا تعاون دیا ہے اور مسلسل ترقی کرتے ہوئے مختلف صنعتوں کے ساتھ اس ارادے کے ساتھ قریبی تعلقات استوار کیے ہیں، کہ اختراع پر مبنی پلاسٹک پر منحصر حل نکالے جائیں، جو وسائل کے لحاظ سے موثر اور کاروباری لحاظ سے مفید ہوں۔
۔۔۔۔۔۔۔۔۔۔۔۔۔
م ن ۔ ت ع۔
U-2850
(
ریلوے کی وزارت
مشن رفتار
مشن رفتار ایک ‘مشن’ ہے جس کا تصور رفتار بڑھانے، مال بردار ٹرینوں کی اوسط رفتار کو دوگنا کرنے کا ہدف حاصل کرنے اور سپرفاسٹ/میل/ایکسپریس ٹرینوں کی اوسط رفتار میں 25 کلومیٹر فی گھنٹہ اضافہ کے لئے کیا گیا ہے۔ مشن افطار کے تحت فنڈز کے مجموعی اختصاص اور استعمال کا اندازہ نہیں لگایا جا سکتا۔
بجٹ سیشن 2022 میں پیش کردہ سی اے جی کی رپورٹ میں مجموعی طور پر ہندوستانی ریلوے میں ٹرینوں کے نقل و حمل میں وقت کی پابندی اور سفر کے وقت کا تجزیہ کیا گیا ہے۔ مشن رفتار اس رپورٹ کی تیاری کے لئے آڈٹ کے معیار کے طور پر استعمال ہونے والی دستاویز میں سے صرف ایکہے۔ ٹرینوں کی رفتار بڑھانا ہندوستانی ریلویز کی ایک مستقل کوشش اور ایک مسلسل عمل ہے۔ جس کا انحصار ریلوے کی طرف سے کی جانے والی سرمایہ کاری کی مستقل اصلاح پر ہے۔ اس میں ٹیکنالوجی کی جدید کاری، اعلی طاقت والے لوکوز، جدید کوچز اور بہتر ٹریکس شامل ہیں۔ اس مقصد کے لئے ہندوستانی ریلوے منجملہ اور چیزوں کے ہوفمین بسچ  کوچوں کا جال پھیلا رہی ہے۔
ان میں تیز رفتاری کی صلاحیت زیادہ ہوتی ہے جو روایتی کوچوں کے ساتھ چلنے والی مسافر ٹرینوں کو ایم ای ایمیو سروسز میں تبدیل کرتی ہے۔ "مشن رفتار" کے ایک حصے کے طور پر 2016-2015 اور 2022-2021 کے دوران 414 مسافر ٹرین خدمات کو ایم ای ایمیو خدمات میں تبدیل کیا گیا ہے۔
انڈین ریلوے 3000 کلومیٹر سے زیادہ ڈیڈیکیٹڈ فریٹ کوریڈور  تعمیر کر رہا ہے جو مال بردار ٹرینوں کو 100 کلومیٹر فی گھنٹہ کی رفتار سے چلانے کے قابل بنائے گا۔
مال بردار ٹرین کی اوسط رفتار میں نمایاں بہتری آئی ہے۔
مالی سال 2017-2016 سے مالی سال 2021-2020 کے دوران مال بردار ٹرین کی اوسط رفتار 23.7 کلومیٹر فی گھنٹہ سے بڑھ کر 41.2 کلومیٹر فی گھنٹہ ہوگئی ہے۔
یہ اطلاع ریلوے، مواصلات اور الیکٹرانک اور اطلاعاتی تیکنالوجی کے وزیر جناب اشونی ویشنو نے آج راجیہ سبھا میں ایک سوال کے تحریری جواب میں دی۔
وزیراعظم کا دفتر
وزیراعظم کل بنگلور میں یونیورسٹی آف ایگریکلچرل سائنسز میں 107 ویں انڈین سائنس کانگریس کا افتتاح کریں گے
نئی دہلی، 2 جنوری 2020، وزیراعظم جناب نریندر مودی بروز جمعہ 3 جنوری 2020 کو یونیورسٹی آف ایگلریکلچر سائنسز، جی کے وی کے، بنگلور میں 107 ویں انڈین سائنس کانگریس کا افتتاح کریں گے۔ اس موقع پر وزیراعظم حاضرین سے خطاب کریں گے اور آئی اسٹیم پورٹل کا آغاز بھی کریں گے۔کرناٹک کے وزیراعلی جناب بی ایس یدی یورپا اور مرکزی وزیر ڈاکٹر ہرش وردھن سمیت دیگر معززین بھی اس موقع پر موجود ہوں گے۔
اس سال انڈین سائنس کانگریس  کا موضوع ‘‘سائنس اور ٹکنالوجی: دیہی ترقی’’ ہے۔اس تقریب میں نوبل انعام یافتہ افراد، سائنس دانوں ، دانشوروں ، ماہرین تعلیم، پالیسی سازوں، محققین، طلبا اور مختلف اداروں کے وفود سمیت 15 ہزار سے زیادہ شرکا کے شرکت کرنے کی توقع ہے۔ اس تقریب کے بارے میں پوری تفصیل موبائل ایپ ‘آئی ایس سی ۔2020 یو اے ایس بی ’ پر حاصل کی جاسکتی ہے۔ یہ ایپ گوگل پلے اسٹور پر دستیاب ہے۔
https://play.google.com/store/apps/details?id=com.indiansciencecongress&hl=en_IN.
۔۔۔۔۔۔۔۔۔۔۔
U- 33
(Visitor Counter : 96
وزیراعظم کا دفتر
گوا کے وزیر اعلیٰ نے وزیر اعظم سے ملاقات کی
نئی دہلی۔ 29 اپریل گوا کے وزیر اعلی ڈاکٹر پرمود ساونت نے آج نئی دہلی میں وزیر اعظم جناب نریندر مودی سے ملاقات کی۔
وزیر اعظم آفس نے ٹویٹ کیا:
"گوا کے وزیر اعلی ڈاکٹر پرمود ساونت نے وزیر اعظم جناب نریندر مودی سے ملاقات کی۔"
بھارتی چناؤ کمیشن
ذیلی انتخابات کے سلسلے میں وضاحت
نئی دہلی، 23 جولائی 2020، بھارت کی انتخابی کمیشن کے تحت سینئر پرنسپل سکریٹری جناب سمت مکھرجی کی جانب سے مورخہ 22 جولائی 2020 کو، مراسلہ نمبر 99/ ذیلی انتخابات/ 2020/ ای پی ایس کے حوالے سے یہ عرض کرنا مقصود ہے کہ میڈیا کے کچھ سیکشن کے تحت اس مراسلے کو لے کر ایک گونہ تذبذب پایا جاتاہے۔ وضاحت مقصود ہے کہ مذکورہ مراسلہ محض ان 8 حلقہ ہائے انتخابات سے متعلق ہے، جن کے سلسلے میں قانون وانصاف کی وزارت کی جانب سے مراسلہ نمبر 99/ ذیلی انتخابات/ 2020/ ای پی ایس مورخہ 3 جولائی 2020 کے تحت حوالہ دیا گیا تھا اور جس کا تعلق ان حلقہ ہائے انتخابات میں موجود کچھ غیرمعمولی حالات سے تھا۔ تاہم ذیلی انتخابات کی مجموعی تعداد، جو منعقد ہونے ہیں، ان سے متعلق اسمبلی حلقہ ہائے انتخابات کی تعداد 56 ہے ۔
اس کے علاوہ ایک پارلیمانی حلقہ انتخاب بھی اس کے تحت شامل ہے۔ ان میں سے ذیلی انتخابات کی تعداد 57 ہے۔ لہذا اس کے ذریعہ وضاحت کی جاتی ہے کہ کمیشن نے پہلے ہی یہ فیصلہ لے لیا ہے کہ عوامی نمائندگی ایکٹ 1951 کی دفعہ 151 اے کی تجاویز کے مطابق ذیلی انتخابات منعقد کرائے جائیں۔ کسی بھی معاملے میں اگر مذکورہ 8 ذیلی انتخابات کو ملتوی کیا جاتا ہے، تو وہ تاریخ 7 ستمبر 2020 ہوسکتی ہے۔ ذیلی انتخابات کے اوقات کا معاملہ بھی انتخابی کمیشن کے تحت 24 جولائی 2020 کو منعقد ہونے والی میٹنگ میں زیر غور لایا جائے گا۔
۔۔۔۔۔۔۔۔۔۔۔
U-4098
م ن۔ ت ع۔
(Visitor Counter : 97
وزیراعظم کا دفتر
وزیراعظم نے معروف ہاکی کھلاڑی جناب چرنجیت سنگھ کے انتقال پر اظہار تعزیت کیا
وزیراعظم جناب نریندر مودی نے ہاکی کے ممتاز کھلاڑی جناب چرنجیت سنگھ کے انتقال پر گہرے رنج وغم کا اظہار کیا ہے۔
وزیراعظم نے ایک ٹوئیٹ میں کہا؛
‘‘ہاکی کے ممتاز کھلاڑی جناب چرنجیت سنگھ کے انتقال پر غمزدہ ہوں۔ بھارتی ہاکی ٹیم کی کامیابی میں انہوں نے اہم رول ادا کیا، جس میں 1960 کی دہائی میں روم اور ٹوکیو اولمپکس قابل ذکر ہیں۔ ان کے خاندان اور دوستوں سے اظہار تعزیت کرتا ہوں۔ اوم شانتی’’۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-803
(
وزیراعظم کا دفتر
وزیر اعظم 11 دسمبر کو اترپردیش میں بلرام پور کاد ورہ کریں گے اور سریونہر نیشنل پروجیکٹ کاافتتاح کریں گے
لگ بھگ چار دہائیوں سے زیرالتوا یہ پروجیکٹ ، چار سال میں ہی مکمل کرلیا گیا ہے
اس پروجیکٹ کی تکمیل، قومی اہمیت کے حامل طویل عرصہ سے زیر التوا پروجیکٹوں کو ترجیح دینے سے متعلق وزیراعظم کے ویژن اور کسانوں کی فلاح وبہبود اور تفویض اختیارات کے تئیں ان کی عہد بندی کانتیجہ ہے
پروجیکٹ کی بدولت مشرقی اترپردیش کے 6200 سے زیادہ گاوؤں میں 14 لاکھ ہیکیٹر زرعی آراضی کی آبپاشی کے لئے پانی کی مسلسل فراہمی کو یقینی بنایاجائے گا اور لگ بھگ 29 لاکھ کسانوں کو فائدہ ہوگا
اب کسان، اپنے خطے کے زرعی امکانات کو زیادہ سے زیادہ بروئے کار لاسکیں گے
پروجیکٹ کے تحت پانچ دریاؤں گھاگھرا، سریو، راپتی، بن گنگا اور روہنی کو آپس میں جوڑنا بھی شامل ہے
وزیراعظم جناب نریندر مودی 11 دسمبر کو دوپہر ایک بجے کے قریب اترپردیش میں بلرامپور کادورہ کریں گے اور سریو نہر قومی پروجیکٹ کاافتتاح کریں گے۔
مذکورہ پروجیکٹ پر کام 1978 میں شروع ہوا تھا لیکن بجٹی امداد میں تسلسل، بین محکمہ جاتی اشتراک اور خاطر خواہ نگرانی میں کمی کی وجہ سے اس میں تاخیر ہوتی چلی گئی اور تقریباً چار دہائیوں کے بعد بھی پروجیکٹ مکمل نہیں کیاجاسکا۔ وزیراعظم کے کسانوں کی فلاح وبہبود اور تفویض اختیارات اور طویل عرصہ سے زیرالتوا قومی اہمیت کے حامل پروجیکٹوں کو ترجیح دینے کے ویژن کی وجہ سے اس پروجیکٹ پر توجہ مرکوز کی گئی تھی۔
اس لئے 2016 میں اس پروجیکٹ کو ایک مقررہ وقت میں مکمل کرنےکے ہدف کے ساتھ پردھان منتری کرشی سینچائی یوجنا کے تحت لایا گیا۔ اس کوشش میں، نئی نہروں کی تعمیر کی غرض سے نئی اراضی کی حصولیابی اور پروجیکٹ میں بنیادی خامیوں کو دور کرنے کے ساتھ ساتھ گزشتہ اراضی کی حصولیابیوں سے متعلق زیرالتوا مقدمات کو نمٹانے کے مقصد سے اختراعی طریق کار تلاش کئے گئے۔ پروجیکٹ پر از سر نو توجہ مرکوز کئے جانے کے نتیجے میں یہ پروجیکٹ محض لگ بھگ چار سال میں ہی مکمل ہوگیا۔
سریو نہر قومی پروجیکٹ 9800 کروڑ روپے سے زیادہ کی کُل لاگت کے ساتھ تعمیر کیاگیا ہے۔ جس میں 4600 کروڑ روپے سے زیادہ گزشتہ چار سال میں دستیاب کرائے گئے تھے۔ اس پروجیکٹ کے تحت پانچ دریاؤں، گھاگھرا، سریو، راپتی، بن گنگا اور روہنی کو آپس میں جوڑنا بھی شامل ہے تاکہ خطے کے آبی وسائل کوزیادہ سے زیادہ بروئے کار لایاجاسکے۔
اس پروجیکٹ کی بدولت14 لاکھ سے زیادہ زرعی اراضی کی آبپاشی کے لئے پانی کی مسلسل فراہمی کو یقینی بنایاجاسکے گا اور 6200 سے زیادہ گاؤوں کے 29 لاکھ کسانوں کو فائدہ ہوگا۔ اس سے مشرقی اترپردیش کے نو ضلعوں، بہرائچ، شراوستی، بلرامپور، گونڈہ، سدھارتھ نگر، بستی، سنت کبیر نگر، گورکھپور اور مہاراج گنج کو فائدہ پہنچے گا۔ خطے کے کسانوں کو جو پروجیکٹ کی تکمیل میں ضرورت سے زیادہ تاخیر ہونےکی وجہ سے سب سے زیادہ متاثر ہوئے تھے، اب آبپاشی سے متعلق بہتر بنائی گئی گنجائشوں سے زبردست فائدہ ہوگا۔
اب یہ کسان بڑے پیمانے پر فصلیں اُگا سکیں گے اور خطے کے زراعت سے متعلق مکانات کو زیادہ سے زیادہ بروئے کار لاسکیں گے۔
سٹرک ٹرانسپورٹ اور شاہراہوں کی وزارت
گڈکری نے آئندہ دو برسوں کے لئے 15 لاکھ کروڑ روپے کا سڑک تعمیر کا نشانہ مقرر کیا
وزیر موصوف نےتیزی کے ساتھ آٹو اسکرپینگ پالیسی کو حتمی شکل دینے کے لئے افسروں کو ہدایت دی
نئی دہلی، 7 مئی 2020، سڑک ٹرانسپورٹ اور شاہراہوں اور ایم ایس ایم ای کے مرکزی وزیر جناب نتن گڈکری نے آج آٹو سیکٹر پر کووڈ ۔ 19 کے اثر کے بارے میں ایس آئی اے ایم انسٹی ٹیوٹ کے ارکان کے ساتھ ویڈیو کانفرنسنگ کے ذریعہ ایک میٹنگ کا انعقاد کیا۔ اس میٹنگ میں وزیر مملکت جنرل  وی کے سنگھ ، سکریٹری آرٹی ایچ جناب گردھر ارامانے اور سڑک ٹرانسپورٹ اور شاہراہوں کی وزارت کے سینئر افسروں نے شرکت کی۔
بات چیت کے دوران ارکان نے کووڈ۔ 19 عالمی وبا کی وجہ سے صنعت کو درپیش مختلف چیلنجوں کے بارے میں تشویش کا اظہار کیا اور کچھ مشورے بھی دیئے اور درخواست کی کہ حکومت اس شعبے کو چلانے کے لئے مدد کرے۔
جناب نتن گڈکری نے بزنس میں لکویڈیٹی کو بڑھانے پر توجہ مرکوز کرنے کا مشورہ دیا کیونکہ اتار چڑھاؤ تو آتے ہی رہتے ہیں، انہوں نے کہا کہ ترقی کے لئے کام کرنے کے دوران برے وقت کا منصوبہ بنانے کی بھی ضرورت ہے۔ جناب گڈکری نے کہا کہ صنعت کو عالمی بازار میں مسابقتی صلاحیت میں اضافے کے لئے اختراع ، ٹکنالوجی اور تحقیق ہنر پر زیادہ توجہ دینی چاہیے۔ انہوں نے بتایا کہ انہوں نے آئندہ دو برسوں میں 15 لاکھ کروڑ روپے مالیت کی سڑکیں تعمیر کرنے کا نشانہ مقرر کیا ہے۔انہوں نے کہا کہ ان کی وزارت تمام رکے ہوئے کاموں کو جاری کرانے کے لئے بہت زیادہ کام کررہی ہے۔
جناب نتن گڈکری نے نمائندوں کے سوالوں کے جواب دیئے اور سرکار کی جانب سے ہر ممکن مدد کی یقین دہانی کرائی۔ انہوں نے کہا کہ وہ ان معاملات کو سرکار میں اور دیگر محکموں میں مناسب سطح پر رکھیں گے۔
جناب نتن گڈکری نے بتایا کہ انہوں نے اپنی وزارت کے افسروں کو ہدایت دی ہے کہ وہ آٹو اسکریپنگ پالیسی کو تیزی کے ساتھ حتمی شکل دیں۔ انہوں نے کہا کہ اس سے لاگت کو کم کرنے میں بہت مدد ملے گی۔ انہوں نے آٹو موبائل مینوفیکچرنگ سیکٹر میں لکویڈیٹی میں اضافے کے لئے بیرون ممالک کے سرمائے سمیت سستے قرضے حاصل کرنے کا بھی مشورہ دیا۔
بی ایس 4 گاڑیوں کے سوال پر انہوں نے کہاکہ حکومت سپریم کورٹ کے فیصلے کی وجہ سے اس معاملے میں پاپند ہے۔ لیکن صنعت کے مشورے پر وہ نئے سرے سے اس معاملے کی جانچ کرائیں گے۔ دیگر ضابطوں پر طلب کی گئیں رعایتوں کے بارے میں جناب گڈکری نے کہا کہ جہاں کہیں صنعت مدت میں توسیع چاہتی ہے، وہاں ممکن ہونے پر ان کو راحت فراہم کرانے کی کوشش کریں گے۔
۔۔۔۔۔۔۔۔۔۔۔
م ن۔ ا گ۔ن ا۔

U-2354
(Visitor Counter : 143
وزیراعظم کا دفتر
وزیرعظم اور اسرائیل کے وزیراعظم کے درمیان ٹیلی فون پر گفتگو
نئی دہلی، 04 اپریل 2020؛ / وزیراعظم نے اسرائیل کے وزیراعظم عزت مآب جناب بنجامن نتن یاہو کے ساتھ آج ٹیلی فون پر بات کی۔ دونوں رہنماؤں نے کووڈ – 19 وبا اور صحت کے اِس بحران کے تئیں اپنی اپنی حکومتوں کی طرف سے اپنائی گئی حکمت عملیوں پر بات چیت کی۔
رہنماؤں نے متعلقہ دواؤں کی سپلائی میں بہتری لانے اور اعلیٰ ٹکنالوجی کا اختراعی استعمال کرنے سمیت اس وبا سے نمٹنے میں بھارت اور اسرائیل کے درمیان ممکنہ اشتراک کی گنجائش تلاش کی۔ انہوں نے اس طرح کے تال میل کی گنجائش تلاش کرنے کی غرض سے ، مواصلات کا ایک مخصوص چینل قائم کرنے سے بھی اتفاق کیا۔
عزت مآب جناب نتن یاہو نے وزیر اعظم کے اس بات سے اتفاق کیا کہ جدید تاریخ میں کووڈ – 19 وبا ایک اہم موڑ ہے اور اِس سے موقع ملا ہے کہ عالم گیریت کا ایک نیا نقش راہ قائم کیا جائے جس میں مجموعی طور پر انسانیت کے مفادات مشترک ہوں۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 1472
(
نیتی آیوگ
ایشیا اور افریقہ میں جوار، باجرے کے استعمال کو عام کرنے کے لئے نیتی آیوگ اور ڈبلیو ایف پی اقدامات کا آغاز کریں گے
نیتی آیوگ اور عالمی خوراک پروگرام  انڈیا ، 19 جولائی 2022 کو ایک ہائبرڈ تقریب میں ایشیا اور افریقہ میں جوار ، باجرے کے استعمال کو عام کرنے کی خاطر ’میپنگ اینڈ ایکسچنج آف گڈ پریکٹسیس ‘ کی پہل کا آغاز کریں گے۔
نیتی آیوگ اور ڈبلیو ایف پی بھارت اور بیرون ملکوں میں جوار ، باجرے کی پیداوار اور استعمال میں اضافہ کے لئے اچھے اقدامات کا ایک مجموعہ تیار کرے گا۔
اس تقریب کا افتتاح نیتی آیوگ کے نائب چیئرمین سمن بیری کریں گے ۔ اس موقع پر رکن پروفیسر رمیش چند اور ایڈوائز ڈاکٹر نیلم پٹیل ، ڈبلیو ایف پی کےنمائندے اور بھارت میں کنٹری ڈائریکٹر بشو پارا جولی ، نیشنل رین فیڈ ایئریا اتھارٹی کے سی ای او ڈاکٹر اشوک دلوائی اور وزارت زراعت کے جوائنٹ سکریٹری شبھا ٹھاکر بھی موجود ہوں گے۔
آئی سی اے آر ، مرکزی اور ریاستی حکومت کے محکموں ، کرشی وگیا ن کیندروں ، صنعتوں ، مرکزی اور ریاستی زرعی یونیورسٹیوں، ایف پی اوز ، این جی اوز ، اسٹارٹ اپ ، تعلیمی اداروں ، تحقیقی اداروں اور آئی سی آر آئی ایس اے اٹی ، ایف او اے، آئی سی آ ئی ڈی جیسے بین الاقوامی اداروں کےنمائندوں بھی اس تقریب میں شرکت کریں گے۔
آپ اسے : https://youtu.be/31VHDK2bw6A پر دیکھ سکتےہیں۔
امور داخلہ کی وزارت
سی اے اے ضابطے
نئی دہلی،27 جولائی ،2021 / شہریت سے متعلق ترمیمی قانون 2019  کا نوٹیفکیشن 12.12.2019 کو جاری کیا گیا تھا اور 10.01.2020 کو لاگو کیا گیا تھا۔ ضمنی قانون سازی سے متعلق کمیٹیوں نے لوک سبھا اور راجیہ سبھا سے درخواست کی ہے کہ وہ ان کی مزید توسیع 09.01.2022 تک کر دیں تاکہ شہریت سے متعلق ترمیمی قانون ، 2019 کے تحت ضابطے تیار کیے جائیں۔
یہ جانکاری داخلی امور کے وزیر مملکت جناب نتیا نند رائے نے لوک سبھا میں آج ایک سوال کے تحریری جوایب میں دی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –7106
(Visitor Counter : 84
الیکٹرانکس اور اطلاعات تکنالوجی کی وزارت
آئی آر ڈی اے آئی نے سبھی بیمہ کمپنیوں کو اپنی ڈیجیٹل بیمہ پالیسیاں ڈیجی لاکر کے ذریعے جاری کرنے کا مشورہ دیا
اس سے صارفین کا تجربہ بہتر ہوگا، دعووں کے نپٹانے کے عمل میں تیزی آئے گی، تنازعات گھٹیں گے اور دھوکہ دھڑی کے معاملات میں بھی کمی آئے گی
نئی دہلی:12،فروری، 2021:انشورنس ریگولیٹری اتھارٹی آف انڈیا  نے 9فروری 2021 کو جاری ایک سرکلر میں سبھی بیمہ کمپنیوں کو اپنی ڈیجیٹل بیمہ پالیسیاں ڈیجی لاکر کے ذریعے جاری کرنے کا مشورہ دیا۔ سرکلر میں کہا گیا ہے کہ بیمہ کے سیکٹر میں ڈیجی لاکر انتظام کو اپنانے کی حوصلہ افزائی کرنے کیلئے اتھارٹی سبھی بیمہ کمپنیوں کو اپنی اطلاعاتی ٹیکنالوجی نظام کو لاگو کرنے اور ڈیجیٹل سہولت استعمال کرنے کا مشورہ دیتی ہے تاکہ بیمہ پالیسی ہولڈر اپنے سبھی پالیسی دستاویزات کو محفوظ رکھنے کیلئے ڈیجی لاکر کا استعمال کرسکیں۔
سرکلر میں یہ بھی کہا گیا ہے کہ بیمہ کمپنیاں اپنے صارفین کو ڈیجی لاکر سہولت کے بارے میں مطلع کریں اور انہیں اس کے استعمال کے بارے میں جانکاری دیں۔ بیمہ کمپنیوں کو یہ بھی مشورہ دیا جاتا ہے کہ وہ ایسا طریقہ کار اپنائیں جس سے ان کے صارفین اپنی پالیسیوں کو ڈیجی لاکر میں رکھ سکیں۔ الیکٹرانکس اور اطلاعاتی ٹیکنالوجی کی وزارت کا قومی ای۔گورننس محکمہ  اس سلسلے میں ضروری تکنیکی رہنما خطوط اور لاجسٹکس امداد دستیاب کرائیگا۔
ڈیجی لاکر حکومت ہند کے الیکٹرانکس اور انفارمیشن ٹیکنالوجی کی وزارت کے ڈیجیٹل انڈیا پروگرام کے تحت ایک پہل ہے۔ جس میں شہریوں کو بیمہ کمپنیوں کی جانب سے جاری دستاویزات کے اصل دستاویز اور سرٹیفکیٹ ڈیجیٹل فارمیٹ میں حاصل ہوسکیں گے۔اس کا مقصد کاغذی دستاویزات کے استعمال کو کم کرنایا ختم کرنا ہے اور اس سے خدمات فراہم کرنے کی صلاحیت بڑھے گی، شہریوں کو اس کا استعمال کرنے میں آسانی ہوگی اور ان کی پریشانی کم ہوگی۔
بیمہ سیکٹر میں ڈیجی لاکر لاگت کو کم کرنے، صارفین کی پالیسی دستاویز کی کاپی نہیں ملنے کی شکایتوں کو دور کرنے، بیمہ خدمات کے عمل میں بہتری کرنے، دعووں کے تیزی سے نپٹارہ کرنے،تنازعات اور دھوکہ دھڑی کے معاملات کو کم کرنے اور صارفین سے مزید بہتر رابطہ قائم کرنے میں مدد کریگا۔ کُل ملاکر امید کی جاتی ہے کہ اس سے صارفین کا تجربہ کافی بہتر ہوگا۔
آئی آر ڈی اے آئی کا یہ فیصلہ اس مکتوب کے پس منظر میں آیا ہے جو الیکٹرانکس اور انفارمیشن ٹیکنالوجی اور فروغ انسانی وسائل کے وزیر مملکت جناب سنجے دھوترے نے، خزانہ اور کارپوریٹ اُمور کے وزیر مملکت جناب انوراگ سنگھ ٹھاکر کو تحریر کیا تھا۔ اس مکتوب میں انہوں نے کہا تھا کہ ڈیجیٹل بیمہ پالیسیوں کو شہریوں کے ڈیجی لاکر کھاتوں میں جاری کیے جانے کا انتظام ہونا چاہئے۔ اپنے خط میں جناب دھوترے نے جناب ٹھاکر سے درخواست کی تھی کہ آئی آر ڈی اے آئی کو صلاح دی جائے کہ وہ سبھی بیمہ کمپنیوں کو اس کے بارے میں ایڈوائزری جاری کرے کہ وہ سبھی بیمہ پالیسی ہولڈروں کی ڈیجیٹل پالیسیوں کو ڈیجی لاکر کھاتوں میں دستیاب کرائیں اور ڈیجی لاکر کے ذریعے جاری دستاویزات کو مجاز دستاویزات کے طور پر تسلیم کیا جائے۔ اس سے انہیں سبھی بیمہ پالیسیوں تک محفوظ اور مجاز طریقے سے رسائی حاصل کرنے اور ان کا بندوبست کرنے کا ایک متبادل ذریعہ ملے گا۔ یہ بیمہ پالیسی ہولڈروں کیلئے بھی بہت اہم ہوگا۔
کسی بھی شہری اور اس کے کنبے کے لئے بیمہ سرٹیفکیٹ ایک اہم دستاویز ہے۔ اس دستاویز تک وقت پر پہنچ بنا پانا اس کے لئے بہت اہم ہے۔ اس طرح ڈیجی لاکرکے ذریعے سے ڈیجیٹل بیمہ سرٹیفکیٹ دستیاب کرانے سے شہریوں کیلئے یہ عمل بہت آسان ہوجائیگا۔
-----------------------
ش ح۔م ع۔ ع ن
U NO: 1461
(Visitor Counter : 101